stanford-oval/wikipedia huggingface dataset:
יורם טהרלב
ספריו > ספרי יהדות

חוקר הזמר אליהו הכהן טען כי "מבין היוצרים הישראלים החילוניים, יורם טהרלב הוא ללא ספק היוצר היהודי ביותר, גם בשיריו וגם בספריו". בתוך מכלול הנושאים היהודיים ניתן לכלול פזמונים תנ"כיים כמו "מלאך מסולם יעקב", "יעלה ויבוא", "נח", "משה משה", "קום לך אל נינוה" או השיר "על כפיו יביא". שירו "שהשמש תעבור עלי" הפך בפי הזמר אברהם פריד לשיר הנקרא "רק תפילה" והוא בין השירים החילונים הבודדים שהפכו ללהיט גם בקרב הציבור החרדי. לבקשת פריד, שינה טהרלב את הבית האחרון, משום שהוא עוסק באהבת גבר ואישה, ולכן אינו מתאים לקהל החרדי.
מדור בפני עצמו תופסים הספרים "היהודיים" של טהרלב, ביניהם ניתן למנות את הספרים:
שמחת תורה - ליקוט מטורו השבועי שפורסם ב-ynet, הכולל פירושים משלו לכל פרשות השבוע. הטור השבועי החדשני זכה להצלחה מרובה, ולימים (2014) נדפס כספר.
על ברכי אבות - פירוש על פרקי אבות
שמע בני - מביא דבריהם של חכמי ישראל באלף השנים האחרונות על נושאי מוסר והתנהגות האדם.
ואהבת - מביא את דברי החכמים בכל נושאי האהבה, החל באהבת אם לילדיה וכלה באהבת הזולת.
וטהר ליבנו - בספר, המעוצב בצורה של דפי גמרא, מביא טהרלב פירושים משלו על ספר המוסר היהודי "שבט מוסר" מאת רבי אליהו הכהן האתמרי, שראה אור בשנת 1712. זוהי למעשה פרשנות הומוריסטית שלו על הספר שמצא באקראי בחנות ישנה, כתיבה שעוררה עליו את חמת הממסד החרדי, והוא הוזמן בעטיו למשפט בפני בד"ץ.
מצע אשה מצע טוב - פרפרזה על פסוק מספר משלי ובו כתוב בהומור סיפורן של תשע נשים נודעות בתנ"ך.
בעקבות שלמה המלך - קריאה חדשה בספר משלי - יצא לאור לאחר מותו.
פרסים והוקרה

2008 - אות הוקרה על מפעל חיים לזמר עברי מטעם נשיא אוניברסיטת בר-אילן. הפרס הוענק לו במסגרת הכנס השנתי, "מי אני? שיר ישראלי!", הנערך על ידי המרכז לחקר המוזיקה העממית הישראלית באוניברסיטה. בנימוקי הזכייה צוין כי טהרלב הוא אחד היוצרים הפוריים ביותר בזמר העברי וכי הוא "תורם בעל משמעות לתרבות המתחדשת של שירי ארץ ישראל".
2013 - אזרחות כבוד של הרצליה.
2015 - פרס שרת התרבות והספורט לאמנים ותיקים ע"ש אריק איינשטיין.
2016 - בפסטיבל חיפה להצגות ילדים ונוער זכתה ההצגה "הנשיקה הראשונה", המבוססת על ספרי שירי הנעורים של טהרלב, במקום הראשון בקטגוריית הנוער. כמו כן, קיבל טהרלב אות הוקרה במסגרת הפסטיבל מטעם תיאטרון חיפה.
2018 - זכה יחד עם הסופרת אמונה אלון בפרס שר החינוך לתרבות יהודית.
כיכר בעיר אור יהודה, נקראה על שמו. שיריו חקוקים על סלעים במקומות רבים בארץ, ביניהם על דרך הנוף, כיכר החמישה בפתח תקווה, ליד מעיינות בהרי ירושלים ועוד.
2021 - "יעלה ויבוא", אלבום מחווה ליצירתו של טהרלב. האלבום יצא כמיזם מוזיקלי תחת השם "צאן ברזל", שנועד להנציח ולכבד את יצירותיהם של גיבורי תרבות, משוררים ופזמונאים ישראלים, כאשר טהרלב הוא הראשון שבהם. מאחורי היוזמה עמדו "ארומה מיוזיק" (מיכל וייס אוחיון ובני מנשה) ו"קשת 12", בניהולו האומנותי של קובי בן עטר.
2022 - אות "גיבור תרבות" מטעם תיאטרון הבימה.
2022 - בשנת 2022 החלו רשות הטבע והגנים בפרויקט חדש, בו הציבו בנקודות תצפית שונות באתרי הרשות 16 ספסלים, בשילוב מילותיו של טהרלב לקריאה וליצירת שיח.
הנצחה

ב-14 בינואר 2022 התקיים בתיאטרון הבימה אירוע מחווה רב משתתפים ליורם טהרלב. האירוע, שהתקיים בתום ימי השבעה, הפך לאירוע לזכרו, ובו גם הוענקה למשפחתו של טהרלב תעודת גיבור התרבות של התיאטרון הלאומי.
בסוף שנת 2022 הוקמה חטיבת הביניים הראשונה ״יורם טהרלב״ על שמו בכפר סבא, ונקרא על שמו רחוב ברמת גן.
ארכיונו מופקד במכון גנזים - ארכיון הסופרות והסופרים בישראל, אשר בבית אריאלה בתל אביב.
דיסקוגרפיה

קום והתהלך בארץ (2005)
אין כבר דרך חזרה, 4 תקליטורים (2008)
ראו גם

שירים שנכתבו על ידי יורם טהרלב
יורם טהרלב, הצבעוני, באנתולוגיה "תמונה קבוצתית" (ספרות ישראלית במאה ה-21), עמ' 227–228, הוצאת כרמל, 2017
הערות שוליים

↑  שר החינוך נפתלי בנט הודיע על הזוכים בפרס לתרבות יהודית בתחום ספרות ושירה: יורם טהרלב ואמונה אלון, באתר ערוץ 7, 9 באוקטובר 2018
↑  סיפורם של בתי העלמין ביגור, באתר News1 מחלקה ראשונה, 16 בינואר 2022
↑  יורם טהרלב, ממשלי הקורונה - הכנרת, ‏2 במאי 2020
↑  יורם טהרלב, באתר www.taharlev.com
↑  רן בוקר, המשורר והפזמונאי יורם טהרלב הלך לעולמו בגיל 83, באתר ynet, 6 בינואר 2022
↑  יואב בירנברג, ליאור אל-חי, למרגלות ההר הירוק תמיד: יורם טהרלב הובא למנוחות, באתר ynet, 7 בינואר 2022
↑  מדור תוים ותקילין, משהו שיאמר משהו, באתר דבר, ‏13 במרץ 1970
↑  רותי קדוש, גירושים מאושרים. יש דבר כזה, באתר nrg‏, 27 במרץ 2002
↑    תמר פרלשטיין קשדן, ‏"בכל פעם שאני רוצה לפגוש את אבא אני פותחת רדיו", בעיתון מקור ראשון, 4 ביוני 2024
↑  לירון לב, יורם טהרלב: "עברתי עשר מלחמות, ואני לא זוכר תקופה כזאת מוטרפת", באתר Xnet‏, 10 באוגוסט 2020
↑  על ברכי אבות
↑  ענת זהר, מכל הלב, באתר nana10‏, 25 במאי 2008
↑  אלי אלון, אזרחות כבוד של הרצליה ליורם טהרלב, באתר "מוטק'ה", 10 מרץ 2013
↑  מאיה כהן, "הוא שר את החיים שלנו", באתר ישראל היום, 25 בינואר 2015
↑  עפר לבנת, ‏יורם טהר-לב ואמונה אלון יקבלו את פרס לתרבות יהודית, באתר מעריב אונליין, 9 באוקטובר 2018
↑  השירים של יורם טהרלב mako, נבדק ב-2021-05-31
↑  ספסלי שיחה והשראה – יורם טהרלב, באתר רשות הטבע והגנים
↑  יואב בירנברג, "נכס לאומי, גיבור תרבות": מיטב האמנים נפרדו מיורם טהרלב במופע מחווה, באתר ynet, 14 בינואר 2022
↑  טהרלב, יורם, מס. בעל ארכיון 688, באתר מכון גנזים ע"ש אשר ברש
↑  על עונג שבת מסוג אחר - כדורגל, כתב טהר לב שיר אירוני בעקבות ביקורת מהצד השמרני במדינה על משחקים בשבת. השיר פורסם על ידי מכון גנזים בבלוג שלו. לעיון בשיר, ראו כאן.
| --- | --- |
בקרת זהויות :  NLI: 987007308129505171  BnF: cb146212437 (data)  GND: 1067887199  ISNI: 0000 0000 6656 4571  LCCN: n85806502  MusicBrainz: 8d7f0cd0-3541-43f1-8b12-de0cea73e4ab  NTA: 202613585  SNAC: w65m90zj  VIAF: 8852259   WorldCat (עם VIAF): 8852259 
יואל משה סלומון עם כנפיים - פסל ברחוב חיים עוזר במרכז פתח תקווה, בעקבות השיר "הבלדה על יואל משה סלומון"
בית משירו של יורם טהרלב "היה לי חבר היה לי אח" חקוק על סלע בדרך הנוף, הרי נפתלי
מצבת קברו של טהרלב ורעייתו לינדה על רקע הר הכרמל
Butterfly World Tour

Butterfly World Tour הוא סיבוב הופעות של הזמרת האמריקאית מריה קארי, אשר היה נועד לקדם את אלבומה Butterfly. סיבוב ההופעות החל ב-11 בינואר 1998, ביפן והסתיים ב-21 בפברואר 1998, בארצות הברית. סיבוב ההופעות היה מחולק ל-3 חלקים כאשר החלק הראשון התקיים מ-11 בינואר עד 24 בינואר והיה באסיה במדינות יפן וטאיוואן וכלל 5 מופעים, החלק השני היה באוסטרליה בלבד והתקיים מ-31 בינואר ל-16 בפברואר וכלל 6 מופעים והחלק האחרון כלל הופעה אחת בלבד בהונולולו שבארצות הברית. החזרות למופע החלו חודש לפיי. לאורך כל סיבוב ההופעות קארי הציגה תלבושות ותסרוקות שונות ומגוונות וכמו כן גם רשימת השירים הייתה בהתאם כאשר כללה שירים מכל הקריירה שלה.
סיבוב ההופעות זכה להצלחה רבה: ביפן הזמרת הופיעה מול 200 אלף איש, כל הכרטיסים למופע אזלו תוך שעה אחת בלבד ובכך שברה את השיא של עצמה בתור האמן שמכר הכי הרבה כרטיסים בהכי מעט זמן בהיסטורית המדינה. בארצות הברית הופיעה מול 30 אלף איש.
סיבוב ההופעות הוקלט והופץ בשם Around the World. הווידאו זכה להצלחה כאשר הגיע למעמד פלטינה בארצות הברית.
מהלך המופע

המופע נפתח בכך שקארי עמדה על במה נוספת שהתנשאה מעל הבמה המרכזית כאשר היא מוקפת בווילונות. לאחר מכן קארי מתחילה לבצע את השיר "Emotions" והווילונות מורדים לאט לאט מהבמה וחושפים את קארי לבושת בשמלת מיני בצבע בז' עם נעלי עקב. לאחר מכן קארי ירדה מהבמה הגבוהה והמשיכה את הביצוע לשיר. לאחר מכן קארי עוברת לבצע את השיר "The Roof (Back in Time)", בהופעה אינטימית עם אורות עמומים. לאחר מכן המופע נמשך עם השיר "My All" שלווה בביצוע של גיטרה לטינית ולאחר מכן ביצעה קארי את השיר "Close My Eyes" שהיא יושבת על חלק גבוה יותר של הבמה ורקדנים רוקדים ברקע וסביבה.
בחלק השני של המופע קארי עולה עם שמלה שחורה שמכוסה בנצנצים וביצעה את "Dreamlover" אליה הצטרפו רקדניות נוספות שחיקו את תנועותיה. לאחר מכן היא ביצעה את השיר "Hero" שהיא לבד על הבמה ללא רקדנים או זמרי ליווי. לאחר מכן קארי מבצעת את "I'll Be There" אליה מצטרף גם הזמר טריי לורנז שביצע איתה את השיר במקור ולאחר הביצוע היא מבצעת את השיר "Make It Happen" שהיא מחליפה שוב את הלבוש לחצאית מיני עם חולצה לבנה ללא שרוולים ושיער מתולתל. לצד הביצוע הצטרפה גם מקהלה של כנסייה. לאחר מכן היא ביצעה את "One Sweet Day" שברקע רואים סרטון של להקת בויז טו מן שרים את השיר ביחד עם קארי כמו בשיר המקורי.
לאחר ביצוע השיר קארי החליפה את לבושה לג'ינס כחול וגופיה כאשר ביצעה רמיקס לשיר "Fantasy" שהיא ורקדניה רוקדים עם כיסאות. בחלק מהמדינות ביצעה קארי גם את השירים "Babydoll" או "Whenever You Call" לפניי השיר "Honey" אך בחלק מהמדינות היא ישר עברה לבצע את "Honey" בליווי הקליפ המקורי לשיר. לאחר מכן קארי ביצעה את "Vision of Love" שהיא שוב מחליפה לבוש ללבוש דומה למה שהיה לה בתחילת המופע. השיר הסוגר את המופע היה "Butterfly" כאשר מאחוריי המסך הוקרנו פרפרים ופרחים בזמן ביצוע השיר כשהיא לובשת שמלה עם נצנצים חומים ומצטרף לזמרי הליווי בחלק השלישי של הבמה. במהלך ההופעות ביפן ביצעה קארי גם את השיר "All I Want for Christmas Is You" כאשר היא לבושה בתחפושת של סנטה קלאוס והבמה מקושטת באווירת חג המולד.
רשימת השירים

"Looking In" / "Butterfly" (פתיחה)
"Emotions"
"The Roof (Back in Time)"
"My All"
"Close My Eyes" (גרסה מורחבת)
"Daydream Interlude (Fantasy Sweet Dub Mix)" (הופעה עם רקדני ליווי)
"Dreamlover"
"I'll Be There" (ביחד עם טריי לורנז)
"Make You Happy" (ביחד עם טריי לורנז)
"Make It Happen"
"One Sweet Day"
"Ain't Nobody" (ליווי של להקה)
"Fantasy" (רמיקס מאת באד בוי)
"Put Your Hands Where My Eyes Could See" (בהופעה עם רקדני ליווי)
"Honey" (בשילוב קטע של רמיקס מאת באד בוי)
"Vision of Love"
"Butterfly"
"Without You"
"Hero"
"Butterfly Reprise" (סיום)
תאריכי הופעות

| תאריך> אסיה | עיר> אסיה | מדינה> אסיה | מיקום> אסיה | נוכחות> אסיה | הכנסות> אסיה |
| --- | --- | --- | --- | --- | --- |
| 11 בינואר 1998 | טוקיו | יפן | טוקיו דום | 200,000 / 200,000 (100%) | — |
| 14 בינואר 1998 | טוקיו | יפן | טוקיו דום | 200,000 / 200,000 (100%) | — |
| 17 בינואר 1998 | טוקיו | יפן | טוקיו דום | 200,000 / 200,000 (100%) | — |
| 20 בינואר 1998 | טוקיו | יפן | טוקיו דום | 200,000 / 200,000 (100%) | — |
| 24 בינואר 1998 | טאיפיי | טאיוואן | Taipei Municipal Stadium | — | — |
אוסטרליה
| 31 בינואר 1998 | בריזביין | אוסטרליה | Brisbane Entertainment Centre | — | — |
| 2 בפברואר 1998 | סידני | אוסטרליה | Sydney Entertainment Centre | — | — |
| 6 בפברואר 1998 | סידני | אוסטרליה | Sydney Entertainment Centre | — | — |
| 10 בפברואר 1998 | פרת' | אוסטרליה | Burswood Entertainment Complex | — | — |
| 13 בפברואר 1998 | מלבורן | אוסטרליה | Rod Laver Arena | — | — |
| 16 בפברואר 1998 | מלבורן | אוסטרליה | Rod Laver Arena | — | — |
אמריקה הצפונית
| 21 בפברואר 1998 | הונולולו | ארצות הברית | Aloha Stadium | 30,415 / 30,415 (100%) | $1,744,210 |
המרכז האקדמי שלם

| --- | --- |


 מכללה
 תקופת הפעילות:  2013–הווה (כ־12 שנים)
 בעלי תפקידים
 נשיא:  פרופ' ראס רוברטס
 מיקום
 מיקום:  ירושלים
 מדינה:  ישראל ישראל
 קואורדינטות:  31°45′07″N 35°13′41″E﻿ / ﻿31.75197222°N 35.22805833°E﻿ / 31.75197222; 35.22805833
 www.shalem.ac.il
  (למפת ירושלים מוגדלת) המרכז האקדמי שלם(למפת ירושלים רגילה) המרכז האקדמי שלם(למפת הרי ירושלים רגילה) המרכז האקדמי שלם(למפת הרי ירושלים מוגדלת) המרכז האקדמי שלם
 
המרכז האקדמי שלם (באנגלית: Shalem College) הוא מכללה אקדמית שקיבלה היתר להענקת תארים ראשונים מאת המועצה להשכלה גבוהה (מל"ג). מיקומו בירושלים, והוא מלמד על-פי שיטת הלימודים הליברליים (Liberal arts education), הנהוגה באוניברסיטאות העילית בארצות הברית.
המרכז הוא מוסד אקדמי פרטי, שפתח את שעריו למחזור הסטודנטים הראשון באוקטובר 2013, לאחר שקיבל כאמור היתר מהמל"ג לפתוח תוכנית לימודים לתואר ראשון בלימודים הומניסטיים וכן את אישור הממשלה בינואר אותה שנה. בספטמבר 2017, קיבל המרכז הכרה מהמל"ג כמוסד להשכלה גבוהה ואישור להעניק תואר ראשון.
המרכז האקדמי שלם מציע תוכנית לימודים לתואר ראשון B.A. דו חוגי. כלל הסטודנטים משלבים לימודים הומניסטיים, יחד עם אחת מהתוכניות הבאות: התוכנית ללימודי המזרח התיכון והאסלאם, התוכנית הבינתחומית בפילוסופיה ובהגות יהודית והתוכנית ללימודי אסטרטגיה, דיפלומטיה וביטחון. לכל תוכנית לימודים מתקבלים בכל שנה עד 25 סטודנטים.
המרכז האקדמי שלם מיועד לסטודנטים מצטיינים, וקבלה ללימודים מצריכה עמידה בקריטריונים של מבחן כניסה ייעודי, ראיון אישי ויכולות אינטלקטואליות ואישיות גבוהות. כלל המתקבלים זוכים למלגות, לרבות מלגות שכר לימוד, מלגות מחיה וסיוע בשכר דירה.
מנהיגות וסגל

המזרחן ד"ר מרטין קרמר היה הנשיא הראשון של המרכז האקדמי שלם, הוא כיהן בתפקיד משנת 2013 ועד 2017. את מקומו ירש פרופ' ישעיהו גפני, מומחה להיסטוריה יהודית בתקופת בית שני ולשעבר פרופסור אמריטוס וראש הקתדרה ע"ש סול רוזנבלום לתולדות עם ישראל באוניברסיטה העברית בירושלים. הנשיא הנוכחי הוא הכלכלן פרופ' ראס רוברטס, סופר ועמית מחקר ע"ש ג'ון וג'ין דה נולט במכון הובר של אוניברסיטת סטנפורד. רוברטס הוא גם המנחה של ההסכת הפופולרי "EconTalk".
עם חברי הסגל במרכז האקדמי שלם נמנים:
ד"ר דניאל גורדיס (אנ'), סופר ופרשן העוסק ביחסי ישראל-ארצות הברית;
פרופ' לאון קס, פרופסור אמריטוס בוועדה לחשיבה חברתית ע"ש אדי קלארק הרדינג ובקולג' של אוניברסיטת שיקגו;
פרופ' ימימה בן מנחם, כלת פרס ישראל לחקר הפילוסופיה;
פרופ' יוחנן פרידמן, חתן פרס ישראל בתחום חקר המזרח הקרוב;
פרופ' מנחם קלנר, מגדולי המומחים להגות יהודית בימי הביניים ולהגותו של הרמב”ם;
פרופ' אריק סדן, חוקר השפה הערבית, מומחה בבלשנות הערבית, במחשבה הדקדוקית הערבית ובערבית-יהודית.
הסופר אסף ענברי, זוכה פרס עגנון לאמנות הפרוזה, המלמד, בין היתר, קורס שגובש במיוחד עבור המרכז האקדמי שלם על ספרות עברית והגות ציונית.
תוכנית לימודים

הלימודים במרכז האקדמי שלם מתבססים על שיטת ה"ליברל ארטס", מסורת שמקורותיה בקולג'ים יוקרתיים באנגליה ובארצות הברית. מסורת זו כוללת לימודי ליבה מובנים, בעיקר במדעי הרוח. בדומה לנהוג במוסדות מחוץ לישראל, ההוראה בשלם מדגישה את קבוצות הלימוד הקטנות ולא את ההרצאות הפרונטאליות.
המרכז האקדמי שלם הוא חלוץ שיטת הליברל ארטס בישראל. כלל הסטודנטים לומדים את תוכנית הליבה בלימודים הומניסטיים המורכבת מקורסים בתחומים פילוסופיה, היסטוריה, ספרות, מדע ואמנות, לצד קורסי ליבה נוספים בכלכלה, סטטיסטיקה ועוד. דגש מיוחד ניתן לספרי יסוד ביהדות, בנצרות ובאסלאם (התנ"ך, התלמוד, הברית החדשה, הקוראן וכתבים נוספים), כמו גם קורסים על ההיסטוריה של המזרח התיכון וקורסים להכרות עומק עם החברה הישראלית ולקידום אזרחות מעורבת והשתתפות פעילה בחברה מגוונת. רוב הקורסים נלמדים בקבוצות של לא יותר מ־25 סטודנטים וסטודנטיות.
בתום שנת הלימודים הראשונה, הסטודנטים בוחרים באחד משלושה מסלולי לימוד: התוכנית הבינתחומית בפילוסופיה ובהגות יהודית; התוכנית ללימודי המזרח התיכון והאסלאם; התוכנית לאסטרטגיה, דיפלומטיה וביטחון.
במסלול לימודי המזרח התיכון והאסלאם ניתן דגש משמעותי על לימודי הערבית, לרבות תרגול מעשי דו-שבועי עם דוברי ערבית, תוכניות קיץ מרוכזות ועוד. לסטודנטים דוברי ערבית מוצעים לימודי פרסית. בתוכנית לאסטרטגיה דיפלומטיה וביטחון מתנסים הסטודנטים, בין היתר, בסימולציות ומשחקי מלחמה, שבהם יידרשו למלא את מקומם של מקבלי ההחלטות.
שפת ההוראה במרכז האקדמי שלם היא עברית, אף שהסטודנטים והסטודנטיות נדרשים להוכיח בקיאות בשפה האנגלית כתנאי לקבלתם.
תוכנית חוץ לימודית

הסטודנטים במרכז האקדמי שלם פועלים במגוון מיזמים למען הקהילה, וביניהם: ספריית שביל ישראל, שיפוץ דירות של משפחות רווחה בסביבת הקמפוס, פרויקט חונכות לילדים בסיכון, לימוד השפה העברית, סיוע במיצוי זכויות לעובדים ועוד.
בכל הנוגע לפיתוח המקצועי והשתלבות בשוק התעסוקה, המרכז האקדמי שלם מעניק לסטודנטים ליווי מקיף וייעוץ לאורך שנים, גם לאחר סיום התואר, ובכלל זה תוכנית מנטורינג אישית, השתלבות בהתמחויות במגוון ארגונים במהלך תקופת הלימודים בארץ ובחו"ל, הכשרות מקצועיות, אקסלרטור ליזמות ועוד.
בנוסף, כחלק מתוכנית הלימודים, מתקיים 'פורום שלם', מפגש שבועי עם אנשי רוח, אישי ציבור, פוליטיקאים וחוקרים, לשיחה על חייהם ועבודתם. בין האישים שהתארחו בפורום היו חיים גורי, אווה אילוז, דויד גרוסמן, סייד קשוע, עוזי ארד, נעמי חזן והרבנית עדינה בר-שלום.
היסטוריה

המרכז האקדמי שלם צמח מתוך מרכז שלם, מכון מחקר שנוסד בירושלים ב-1994. תהליך הפיכת מרכז שלם למרכז אקדמי החל ב-2009, ובין החותמים על הבקשה המקורית היו פרופ' רות גביזון, ד"ר דורון אביטל וד"ר עינת וילף.
הקמת המרכז האקדמי שלם הגיעה על רקע דיון ציבורי נרחב אודות המשבר במדעי הרוח בישראל. במסגרת הדיון, זכתה התבטאותו של מנכ"ל סלקום דאז, עמוס שפירא, בזכות ההשכלה הרחבה במדעי הרוח ולאו דווקא בזכות ההתמקצעות הצרה, להתייחסות נרחבת.
מיום היוסדו מתפקד המרכז האקדמי שלם כמוסד עצמאי הנהנה מחופש אקדמי מלא ואינו משתייך לשום זרם אידאולוגי, דתי או פוליטי.
הוצאת המרכז האקדמי שלם

המרכז האקדמי שלם הוא בית להוצאת ספרים שהוקמה בשנת 1995. במשך השנים, מטרותיה של ההוצאה התרחבו גם לתרגום לעברית של יצירות בהגות פוליטית, כלכלית וחברתית, בעלות גוון שמרני. העורך הראשון של ההוצאה היה אסף שגיב. החל משנת 2022 ההיסטוריון יגאל ליברנט משמש כעורך הראשי של ההוצאה.
הוצאת המרכז האקדמי שלם מוציאה לאור מגוון תרגומים וספרים מקוריים בעברית ובאנגלית, והיא מחולקת לשלוש "ספריות" לפי נושאים:
ספריית לויתן (לווייתן על שם החיבור המפורסם של תומאס הובס בשם זה): תרגומים לעברית של ספרים פילוסופיים מהתקופה הקלאסית עד ימינו, כגון "על טבע האדם" של רוג'ר סקרוטון, "הדמוקרטיה באמריקה" מאת אלכסיס דה טוקוויל, "הנסיך" מאת ניקולו מקיאבלי, "על החירות" לג'ון סטיוארט מיל, "כתב מושגים" מאת גוטלוב פרגה, "הדרך לשעבוד" מאת פרידריך האייק ועוד.
ספריית הגות דמוקרטית: תרגומים לעברית של ספרים בתחום ההגות הפוליטית והחברתית, כגון "שישה ימים של מלחמה" מאת מיכאל אורן ו"יתרון הדמוקרטיה" מאת נתן שרנסקי ורון דרמר, "בנייתן של אומות" מאת אדריאן הייסטינגס, "כוח והאידיאליסטים" מאת פול ברמן, "דיפלומטיה" מאת הנרי קיסינג'ר.
ספריית הגות יהודית: ספרים בתחום ההגות היהודית, למשל ספריו של אליעזר ברקוביץ.
הערות שוליים

↑  חן פונדק, המרכז האקדמי שלם קיבל הכרה כמוסד אקדמי, באתר כלכליסט, 13 בינואר 2013
↑  המרכז האקדמי שלם הוכר כמוסד להשכלה גבוהה, באתר nrg‏, 17 בספטמבר 2017
↑  דוד זולדן, "ארמון הנציב: תוכנית מלגות אטרקטיבית למצטיינים במרכז האקדמי שלם", קול העיר פלוס, 15 במרץ 2013
↑  תהליך הקבלה, מתוך אתר המרכז האקדמי שלם
↑  לי סיביליה‏, איפה הכי משתלם ללמוד? ההטבות שמציעים לכם באוניברסיטה, באתר וואלה, 23 באוקטובר 2022
↑  LEO GIOSUÈ, Martin Kramer chosen to serve as founding president of Shalem College, The Jerusalem Post, ‏2 בספטמבר 2009
↑  אורי פסובסקי, ‏נטש את המודלים והתחזיות: חשבון הנפש של הפרופ' שכבר לא רוצה להיות כלכלן, באתר גלובס, 5 באוקטובר 2022
↑  התוכנית ללימודים הומניסטיים, באתר המרכז האקדמי שלם
1 2  אושררה הקמתו של המרכז האקדמי שלם – המוסד האקדמי הראשון בארץ בשיטת ה-liberal arts, באתר "הידען", 14 בינואר 2013
↑  "The Core Curriculum". Shalem College. נבדק ב-9 בפברואר 2021. {{cite web}}:  (עזרה)
1 2  התוכנית ללימודי המזרח התיכון והאסלאם, באתר המרכז האקדמי שלם
1 2  ליאור נוביק, "הממשלה אישרה: 'מכון שלם' יוכר כמוסד להשכלה גבוהה", ישראל פוסט, 14 בינואר 2013
↑  טלילה נשר, הממשלה אישרה את הפיכת מרכז שלם למוסד אקדמי, באתר הארץ, 13 בינואר 2013
↑  עדי ארבל, "לב ירושלם", מקור ראשון, 29 במרץ 2013
↑  "Shalem Center in Jerusalem Recognized as Academic Center," Israel HaYom, January 2, 2013.
↑  ד"ר יוסי לסרי, לקחת את האיסלאם והמזרח התיכון ברצינות, באתר News1 מחלקה ראשונה, 23 ביוני 2013
↑  Scholarship Information, Shalem College Website (Hebrew).
↑  ספריית שביל ישראל, מיזם משותף לרשות הטבע והגנים, למרכז האקדמי שלם ול"נפגשים בשביל ישראל"
↑  פורום שלם, מתוך אתר המרכז האקדמי שלם
↑  New College Dedicated to the Humanities Opens in Jerusalem, Jerusalem Post, October 6, 2013.
↑  יאיר אלטמן‏, סקר חדש חושף: מה סטודנטים באמת היו רוצים ללמוד?, באתר וואלה, 13 במרץ 2013
↑  גיל קול, מנכ"ל סלקום: עזבו ניהול, קחו בוגרי מדעי הרוח, באתר ynet, 25 בפברואר 2010
↑  הוצאת המרכז האקדמי שלם
| --- | --- |
בקרת זהויות :  NLI: 987007312808805171  ISNI: 0000 0004 0591 7125  LCCN: nr97010903   WorldCat (עם LCCN): nr97-010903
בנחמין ויקוניה

| --- | --- |

 לידה:  29 בנובמבר 1977 (בן 47) סנטיאגו דה צ'ילה, צ'ילה 
 שם לידה:  Benjamín Vicuña Luco 
 מדינה:  צ'ילה 
 תקופת הפעילות:  מ-1998 
 מקום לימודים:  אוניברסיטת צ'ילה  Colegio de los Sagrados Corazones de Manquehue‎ 
 בן או בת זוג:  פז בסקוניאן (2001–2004)  Pampita (2005–2015)  אאוחניה סוארס (2015–2021) 
 פרופיל ב-IMDb
 
בנחמין ויקוניה לוקו (בספרדית :Benjamín Vicuña Luco; נולד ב-29 בנובמבר 1978) הוא שחקן ואיש עסקים צ'יליאני שפיתח את הקריירה שלו בספרד, ארגנטינה ובצ'ילה; יחד עם גונזלו ולנזואלה, הוא יסד מרכז מורי תרבותי.
ביוגרפיה ולימודים

ויקוניה נולד בסנטיאגו דה צ'ילה, צ'ילה, הוא הצעיר מבין ארבעת הילדים של חואן פאבלו ויקוניה פארוט ואיזבל לוצ'ו מורנדה. הוריו נפרדו כשהיה בן 4 ואמו נישאה מחדש למיליונר אוסאמה אבוגזאל.
לאחר שסיים את לימודיו בבית הספר, הוא החל בקריירת תיאטרון באוניברסיטת צ'ילה שם למד בין היתר תיאטרון רחוב. שם גם פגש את חבריו שעזרו לו בהקמת חברת תיאטרון El Hijo.
קריירה קולנועית

בשנת 2001, לאחר שסיים את לימודיו באוניברסיטה, השתתף ויקוניה בסרט "LSD (Digital Social Fight)", בביומו של בוריס קוורצ'ה, שם שיחק את דמותו של "אפריין".
בשנת 2004 כיכב בסרט הנעורים "אדום ממוצע" שזכה להצלחה רבה בקופות. ב-2006 קיבל מלגה בפסטיגל הקולנוע הספרדי. בשנת 2008 ביצע את הופעת הבכורה שלו בבית הספר הספרדי עם Fuera de Carta, בהדרכתו של נאצו גרסיה וזכה בפרס ניו יורק אייס עבור השחקן הטוב ביותר. באותה שנה הוא גם כיכב בצ'ילה בסרט "בובה של בעיה" עם מרסיאלה טאול. בשנת 2009 שיחק בסרט הדרמה "Dawson Isla 10" לצד השחקן כריסטיאן דה לה פואנטה.
בשנת 2015 כיכב בצ'ילה בסרטים "יער Karadima" ו"זיכרון של מים" שבו גיל אדם שנפרד מאשתו לאחר מות בנו בארגנטינה לצד סברינה גראסיאנה ופלסיוס ג'רזמן.
בשנת 2016 שיחק בדרמה הרומנטית "החוט האדום" בתפקיד הראשי, בשנת 2017 שיחק במותחן הפסיכולוגי "Los Padecientes"; ובשנת 2019 שיחק בסרט הקומדיה האורוגוואי "Así habló el cambista"; בשלושתם שיחק לצד בת זוגו דאז אאוחניה סוארס.
בשנת 2020 גילם את לאון ורגאס בסרט הדרמה הצ'יליאני "הסכם בריחה"; אודות אירועים אמיתיים שהתרחשו על בריחה מהכלא ב-30 בינואר 1990, על ידי 49 אסירי הכלא הציבורי בסנטיאגו דה צ'ילה.
מסלול עסקי

בחודש אפריל 2005, יחד עם גונזלו וינסאלה וכריסטובל ויאל הוא חנך את המרכז תרבות מורי, אשר כרגע יש ארבעה תיאטראות בצ'ילה. הוא גם עובד כמפיק טלוויזיה (אדם על הכביש וקארמה) ומפיק בתיאטרון (החגיגה בתיאטרון לולה ממבריבס).
בחודש מאי 2006, עם Gonzalo Valenzuela ו-Esteban מקור, הם פתחו את המסעדה Amorío הממוקמת Bellavista סאלה של מרכז מורי.
באוקטובר 2009, יחד עם פרנסיסקה Jara ו-Patricio Soto, הוא השיק את מותג בגדי גברים Bautista בצ 'ילה, החנות הממוקמת באריו בלויסטה . שמו של המותג הוא לא רק שמו של בנו השני של בנחמין, אלא גם שמו של אב קדמון של פרנסיסקה ג'ארה ושמו של בנו של אחד האדריכלים שהיה אחראי על העיצוב של המקום.
זה גם הפנים של מסעות פרסום של צ 'ילה רב החנויות פריז, שם בשנת 2015 עשה פרסומת עם הדוגמנית הבריטית קארה דליבינ
חיים אישיים

בשנות האוניברסיטה היה בן זוגה של מנואלה אורזון. הקשר השני שלו היה עם השחקנית פז בסוקאן במשך שלוש שנים.
בין 2005-2015 היה במערכת יחסים עם קרולינה אדרואין, הדוגמנית שידועה בכינוי פמפיטה. נולדו להם ארבעה ילדים, אחת מהם חוותה שבץ ונפטרה בספטמבר 2012.
הזוג התגורר בצ'ילה, בואנוס איירס וסנטיאגו. בין לבין התגוררו בספרד, שם עבד ויקוניה בסדרה הגברים של משפחת פאקו.
ב-2016 אושר הקשר שלו עם אאוחניה סוארס תוך כדי שהיה נשוי לפמפיטה. ב-2018 נולדה בתם מגנוליה. ב-2020 נולד בנם השני אמנזיו. באוגוסט 2021 הודיע על פרידה מאאוחניה סוארס.
השמלה הוורודה של מרילין מונרו

מרילין מונרו בתפקיד לורליי לי בשמלה הוורודה
השמלה הוורודה של מרילין מונרו נלבשה על ידיה בסרט "גברים מעדיפים בלונדיניות" מ-1953.
השמלה עוצבה על ידי מעצב האופנה ויליאם טרווילה (אנ') ונהפכה לסמל של אחת הסצנות המפורסמות ביותר בסרט ולאייקון פופ שקיבל אזכורים רבים לאורך השנים, המרכזי שבהם היה הקליפ של השיר "Material Girl" של מדונה.
רקע

כשמעצב התלבושות וויליאם טרווילה (אנ') החל לעבוד עם מרילין מונרו, הוא כבר זכה בפרס אוסקר לעיצוב התלבושות הטוב ביותר על עבודתו בהרפתקאות דון חואן ב-1948 ביחד עם 2 מעצבות נוספות. טרווילה עיצבה את בגדיה של מונרו בשמונה סרטים שונים ואף נטען לאורך השנים כי השניים ניהלו רומן קצר.
ב-1953 עיצב טרווילה את התלבושות לגברים מעדיפים בלונדיניות.
השמלה

במקור, מרילין מונרו הייתה אמורה ללבוש שמלה עם מחשוף נרחב, מעוטרת ביהלומים בעלות של כ-4,000 דולרים ואף נתפרו תכשיטים על גרביוני הרשת והכפפות של מונרו. עם זאת, במהלך הפקת הסרט התגלה בציבור כי מונרו הצטלמה בעירום עבור תמונות ללוח שנה ב-1949, לפני שהייתה מפורסמת וטרווילה החליט לעצב תלבושת חדשה ופחות חושפנית כדי למנוע מבוכה נוספת למונרו. הוא עיצב את השמלה הוורודה שבהמשך תהפוך לאייקונית רק ברגע האחרון לפני תחילת הצילומים.
מונרו לבשה את השמלה הוורודה בתפקיד הדמות הראשית של הסרט גברים מעדיפים בלונדיניות, כשהיא שרה את השיר "Diamonds Are a Girl's Best Friend" (אנ') ומלווה במספר מחזרים בחליפות. טרווילה הסביר שמונרו לבשה שתי שמלות זהות שונות בסצנה מכיוון שלקח זמן רב לצלם אותה, ובמהלך הצילום השמלה הראשונה התלכלכה מאוד ומונרו נאלצה להחליף אותה.
מרילין מונרו לבשה גרסה לבנה של השמלה בפרימיירה של הסרט ריתמוס הדמים ותמונות שלה לובשת אותה פורסמו באופן נרחב בעיתוני הרכילות.
ב-11 ביוני 2011 נמכרה השמלה הוורודה היחידה ששרדה במכירה פומבית במחיר של כ-1,200,000 דולרים. לצד שמלות אחרות שלבשה מונרו בסרטים שונים, בהן "שמלת הרכבת התחתית" מהסרט חטא על סף ביתך.